**102/3**

**KISWAHILI**

**KARATASI YA 3**

**FASIHI**

**JULAI/AGOSTI, 2016**

**MUDA: SAA 2 ½**

***Hati ya kuhitimu elimu ya sekondari Kenya (K.C.S.E)2016***

**102/3**

**KISWAHILI**

**KARATASI YA 3**

**FASIHI**

**MUDA: SAA 2 ½**

**MAAGIZO**

1. Jibu maswali manne pekee.
2. Swali la kwanza ni la **lazima.**
3. Maswali hayo mengine matatu yachaguliwe kutoka sehemu nne zilizobaki yaani, Ushairi, Riwaya, Hadithi fupi na Fasihi simulizi.
4. Usijibu maswali **mawili** kutoka kwa sehemu moja.
5. Karatasi hii ina kurasa nne.

Watahiniwa ni lazima wahakikishe kwamba kurasa zote za karatasi hii zimepigwa chapa sawasawa na kuwa maswali yote yamo.

****

102/3

Kiswahili

Karatasi ya 3

Fasihi

**SEHEMU YA A: RIWAYA**

**Ken Walibora: Kidagaa Kimemwozea.**

**1. LAZIMA**

Kuvunjwa kwa haki na sheria lilikua jambo la kawaida chini ya uongozi wa mtemi Nasaba bora.Thibitisha ukweli wa kauli hii ukirejarelea riwaya.

**SEHEMU B: TAMTHILIA**

**Timothy M. Arege: Mstahiki Meya**

***Jibu swali la 2 au 3***

2. Hatua tuchukuazo maishaini mwetu zaweza kutuathiri na kuathiri nchi pakubwa. Fafanua kauli hii ukimrejerelea Meya Sosi. (alama 20)

3. Mwafulani I: Tulipoitwa kuhudumu tuliitika na hakuna kurudi nyuma..

Mwafulani II:Mara mbili hivi karibu niache kazi hii

1. Eleza muktadha wa dondoo hili (alama 4)
2. Fafanua maudhui yanayojitokeza katika mazungumzo hayo (alama 8)
3. Fafanua tabia za mwafulani wa kwanza na wa pili (alama 8)

4. **SEHEMU YA C: HADITHI FUPI**

**Ken Walibora na Said A.mohamed: Damu Nyeusi**

Maudhui ya ubaguzi na utabaka yamepewa uzito na waandishi wa Diwani ya Damu Nyeusi na Hadithi nyingine. Kwa kurejelea hadithi zozote tano onyesha ukweli wa kauli hii.

**5. SEHEMU D: FASIHI SIMULIZI**

1. Maigizo ni nini (alama 2)
2. Andika sifa za maigizo (alama 4)
3. Ngomezi ni nini (alama 2)
4. Taja aina mbili za ujumbe ambazo zinaweza kuwasilishwa na ngomezi (alama 2)
5. Andika sifa za ngomezi (alama 4)
6. Miviga ni nini (alama 2)
7. Miviga ina umuhimu gani? (alama 4)

**6. SEHEMU E: USHAIRI**

***Jibu swali la 6 au la 7***

**Soma shairi lifuatalo kasha ujibu maswali**

1. Tunda la elimu zote, wanasema wanazuoni

Ni kwamba mtu apate, kumtambua manani

Ndipo hadhi apate, akumbukwe duniani.

1. Elimu bila ukweli, haizidi asilani

Giza na nuru muhali, katu havitangamani

Uwongo ufe kweli, itue nuru moyoni

1. Elimu ni kama mali, haichoshi kutamani

Ni bora yashinda mali, taji la wanazuoni

Elimu njoma miali,langazayo gizani.

1. Mtu hachomwi na mwiba, na viatu miguuni

Ulimwengu una miiba, tele tele majiani

Elimu ukiishiba, u salama duniani.

1. Wafu ni wasiosoma, watazikwa ardhini

Hai ndio maulana,wapaao maangani

Elimu jambo adhima, aso nayo maskini.

1. Toa wakfu ujana, elimu ukitamani

Na uwe mzee sana, kujua usijihini

Elimu ni jambo adhima, aso nayo maskini

1. Elimu ina malipo, utoyalipwa mwishoni

Pale uitafutapo, ujira usitamani

Mwanachuoni afapo, mbingu huwa na huzuni.

1. Haki ya kuheshimiwa, ni yao wanachuoni

Wao wameongolewa, na ni taa duniani

Kweli wanapoijua, watoe bila kuhuni.

1. Elimu bila amali, mti usio majani

Haumtii kivuli, aukaliaye chini

Inakuwa mashkeli, wa kughuri insane.

**Maswali**

1. Toa kichwa mwafaka kwa shairi hili (alama 2)
2. Taja aina na bahari ya shairi (alama 3)
3. Eleza umbo la shairi (alama 6)
4. Fafanua maudhui katika ubeti wa tatu na wa saba (alama 6)
5. Andika ubeti wa mwisho kwa lugha ya tutumbi/nathari. (alama 3)

SWALI 7

1. Punda kalibebe gari gari limebeba punda

Mwalimu ana pakari muashi vyuma adunda

Jaji gonga msumari sonara osha vidonda

Kinyume mbele

1. Saramala ahubiri muhunzi tiba apenda

Mganga anaabiri bahari anakwenda

Hata fundi wa magari anatomea vibanda

Kinyume mbele

1. Wakili anahiyari biashara kuitenda

Mtazame asikari akazakaza vitanda

Mkulima mashuhuri jembe limeshamshinda

Kinyume mbele

1. Apakasa daktari ukili anaupinda

Saveya kawa Jabari mawe anafundafunda

Hazini wa utajiri mali yote aiponda

Kinyume mbele

1. Msemi huwa hasemi wa inda hafanyi inda

Fahali hawasimami wanene waliishakonda

Walijitia utemi maisha yamewavunda

Kinyume mbele

1. Kiwapi cha kukadiri twavuna shinda kwa shinda

Tele haitakadari huvia tulivyopanda

Mipango imehajiri la kunyooka hupinda

Kinyume mbele

**MASWALI**

1. Andika anwani mwafaka ya shairi hili (alama 1)
2. Eleza muundo wa shairi hili (alama 4)
3. Taja vinyume kumi vinavyorejelewa katika shairi (alama 5)
4. Andika ubeti wa tatu kwa lugha nathari (alama 4)
5. Onyesha jinsi mwandishi ametumia idhini ya ushauri (alama 4)
6. Eleza maana ya maneno yafuatayo kama yalivyotumika katika shairi (alama 2)
7. Pakari
8. Apakasa